บิ๊กล็อต DITTO โผล่ 673.75 ลบ. เท่ากระดาน 61.25 บ. ยันผู้บริหารไม่ขายหุ้น
บิ๊กล็อต DITTO โผล่ 11 ล้านหุ้น มูลค่ารวม 673.75 ลบ. เท่ากระดาน 61.25 บ. โดยราคาหุ้น DITTO วันนี้ปิดตลาดที่ระดับ 61.25 บ. “แหล่งข่าว” ยันผู้บริหารไม่ได้ขายหุ้น แต่ยังไม่ทราบใครขาย
บิ๊กล็อต DITTO โผล่ 11 ล้านหุ้น มูลค่ารวม 673.75 ลบ. เท่ากระดาน 61.25 บ. โดยราคาหุ้น DITTO ปิดตลาดที่ระดับ 61.25 บ. ยันผู้บริหารไม่ได้ขายหุ้น
28 มี.ค. 2565

ผู้สื่อข่าวรายงานว่า วันนี้ (28 มี.ค.2565) มีรายการสรุปซื้อขายกระดานรายใหญ่ (Big lot) ของหุ้นบริษัท ดิทโต้ (ประเทศไทย) จำกัด (มหาชน) หรือ DITTO จำนวน 2 รายการ ปริมาณ 11,000,000 หุ้น มูลค่ารวม 673.75 ล้านบาท ราคาเฉลี่ย 61.25  บาทต่อหุ้น ซึ่งเป็นราคาเท่ากับกระดานซื้อขาย โดยราคาหุ้น DITTO ปิดตลาดวันนี้อยู่ที่ 261.25 บาท บวก 3.50 บาท หรือ 6.06% สูงสุดที่ 62.75 บาท ต่ำสุดที่ 59 บาท มูลค่าซื้อขายที่ 828.34 ล้านบาท
ทั้งนี้ แหล่งข่าวรายหนึ่ง เปิดเผยกับ “ข่าวหุ้นธุรกิจออนไลน์” ว่า รายการบิ๊กล็อตดังกล่าวไม่ได้เป็นการทำรายการของกลุ่มผู้บริหาร แต่ยังไม่ทราบว่าผู้ถือหุ้นรายใดเป็นคนทำรายการ
โครงสร้างผู้ถือหุ้น
ที่มา : ตลท. (ภาพรวมข้อมูลผู้ถือหุ้น ณ วันที่ 16/03/2565)